 Wasiirku waxa uu si weyn u ammaanay xisbul-xaakimka KULMIYE iyo weliba guddoomiyihiisa wakhtigan Md, Muuse Biixi Cabdi, waxana uu shaaciyey inuu murrashaxa KULMIYE yahay siyaasi ruug-caddaa ah oo lasoo tijabiyey, isla markaana bulshada ka saari kara xaaladda wakhtigan,KULMIYE waa xisbiga dhidbay nabadda mushkiladdii Ceel-berdaale ee degaannadaas dhexyaallay, guddoomiye Muuse Biixi-na waa hoggaamiye Somaliland maanta u baahan tahay oo berrito nabaddaas is-fahankeeda wax badan ka tari doono, Muuse hore ayaa loosoo tijaabiyey oo ma aha nin dadka reer Awdal lagu odhanayo waa nin caynkaas ahe waxa uu ahaa wasiirkii Daakhiliga ee 1993-kii oo wakhti xaasaasi ah oo adag ahaa, mashaakilaadkii Xeebta ka dhaca ee la isku maan-dhaafayna Muuse waa wasiirkii Daakhiliga ee xalliyey, isaga oo wasiir ah mushkiladdii uu xalliyey isaga oo madaxweyne ah oo mindida daabkeeda hayana waxaynu ka markhaati kacaynaa inuu xallin karo, waxana aynu leenahay Somaliland waxa ay maanta u baahan tahay hoggaamiye adag oo run yaqaanayuu yidhi wasiir Maxamuud Xaashi Cabdi. 